**รายงานสรุปผลการดำเนินงาน**

**โครงการเพิ่มประสิทธิภาพในการจัดเก็บรายได้องค์การบริหารส่วนตำบลบ้านพร้าว**

**ประจำปีงบประมาณ พ.ศ.2562**

**\*\*\*\*\*\*\*\*\*\*\*\*\*\*\*\*\*\*\*\*\*\***

1. **หลักการและเหตุผล**

 การจัดเก็บภาษีถือว่าเป็นหัวใจของการปฏิบัติงานขององค์กรปกครองส่วนท้องถิ่น มีความสำคัญอย่างยิ่งต่อการนำไปดำเนินการในการพัฒนาส่วนต่างๆในพื้นที่ไม่ว่าจะเป็นการพัฒนาคน พัฒนาสังคมหรือสิ่งสาธารณูปโภคต่างๆ เพื่อให้ประชาชนในพื้นที่มีความเป็นอยู่ที่ดีขึ้น รวมทั้งเกิดความสะดวกสบายการที่จะได้มาซึ่งรายได้ต่างๆ นั้น นอกจากการจัดเก็บรายได้ที่มีอยู่เดิมแล้ว การเพิ่มประเภทภาษีหรือรายได้ใหม่ในรูปแบบอื่น ๆ เพื่อให้องค์การบริหารส่วนตำบลสามารถพึ่งตนเองได้มากขึ้นในระยะยาว อีกทั้งเป็นการพัฒนาประสิทธิภาพในการจัดเก็บรายได้ให้เพิ่มจากเดิมและนำรายได้นั้นไปพัฒนาองค์การบริหารส่วนตำบลได้อย่างสมบูรณ์ มีประสิทธิภาพ และเกิดประโยชน์สูงสุด ในอดีตที่ผ่านมา การบริหารด้านการพัฒนาการจัดเก็บรายได้ ส่วนใหญ่ปัญหารายได้ที่จัดเก็บไม่เพียงพอต่อการพัฒนา สืบเนื่องมาจากปัญหาหรือข้อจำกัดหลายๆ ด้าน เช่นข้อจำกัดด้านบุคลากร ที่มีหน้าที่เกี่ยวกับการจัดเก็บภาษีขององค์การบริหารส่วนตำบลเอง หรือด้านข้อมูลข่าวสารที่ทำให้ผู้เสียภาษีไม่มีความรู้ความเข้าใจเรื่องภาษีไม่ทราบว่าภาษีที่องค์การบริหารส่วนตำบลจัดเก็บนั้น สามารถนำไปพัฒนาท้องถิ่นของตนเองเกือบทั้งหมด ด้านการประชาสัมพันธ์ และด้านการบริการเป็นต้น

 ดังนั้นเพื่อให้การจัดเก็บรายได้มีประสิทธิภาพและประสิทธิผลมากยิ่งขึ้น องค์การบริหารส่วนตำบลบ้านพร้าว จึงได้จัดทำ “โครงการเพิ่มประสิทธิภาพการจัดเก็บรายได้ขององค์การบริหารส่วนตำบลบ้านพร้าว ประจำปีงบประมาณ พ.ศ.2562” ขึ้น

**2. วัตถุประสงค์**

2.1 เพื่อเป็นการเพิ่มรายได้ของ องค์การบริหารส่วนตำบลบ้านพร้าว โดยสามารถจัดเก็บภาษีต่างๆ ได้อย่างครบถ้วนถูกต้อง เป็นธรรม และสะดวกรวดเร็ว

 2.2 เพื่อเป็นการอำนวยความสะดวก และตอบสนองความต้องการของประชาชนผู้อยู่ในข่ายต้อง ชำระภาษี และประชาชนในเขตพื้นที่ องค์การบริหารส่วนตำบลบ้านพร้าว

 2.3 เพื่อเป็นการรวบรวมข้อมูลของ องค์การบริหารส่วนตำบลบ้านพร้าว ในด้านการคลังและด้านอื่นๆ 2.4 เพื่อประโยชน์ในการบริหารงาน เกี่ยวกับการตอบข้อซักถามเพื่อรับฟังความคิดเห็น และตอบข้อ สงสัยของประชาชนในเขตพื้นที่ ขององค์การบริหารส่วนตำบลบ้านพร้าว

2.5 เพื่อลดช่องว่างระหว่างพนักงานเจ้าหน้าที่และประชาชน เช่น ด้านการสร้างสัมพันธ์ ด้าน การให้บริการ และด้านการแสดงความคิดเห็นต่าง ๆ เป็นต้น

2.6 เพื่อเป็นการประชาสัมพันธ์และอบรมให้ความรู้ สร้างความเข้าใจให้กับประชาชนในเรื่องการ จัดเก็บรายได้ท้องถิ่น

**3. เป้าหมาย**

 ประชาชนในเขตความรับผิดชอบขององค์การบริหารส่วนตำบลบ้านพร้าว หมู่ที่ 1 – 10

/4. ขั้นตอนการ...

 -2-

**4 ขั้นการดำเนินงาน ดังนี้**

 4.2.1 กิจกรรมการออกสำรวจทรัพย์สินที่ต้องเสียภาษี ประจำปี 2562

 4.2.2 กิจกรรมการอบรมให้ความรู้สร้างความเข้าใจการจัดเก็บรายได้ขององค์กรปกครองส่วนท้องถิ่น ประจำปี 2562

 4.2.3 กิจกรรมการออกให้บริการประชาชนในรับการยื่นแบบแสดงรายการเพื่อเสียภาษีและรับชำระภาษีนอกสถานที่ ประจำปีงบประมาณ พ.ศ.2562 (รอบที่ 1)

 4.2.4 กิจกรรมการดำเนินการเพิ่มช่องทางการชำระภาษีผ่านระบบธนาคารกรุงไทย

 4.2.5 กิจกรรมการออกให้บริการประชาชนในรับการยื่นแบบแสดงรายการเพื่อเสียภาษีและรับชำระภาษีนอกสถานที่ ประจำปีงบประมาณ พ.ศ.2562 (รอบที่ 2)

 4.2.6 กิจกรรมการดำเนินการปรับปรุงฐานข้อมูลระบบแผนที่ภาษีและทะเบียนทรัพย์สิน

## 5. ระยะเวลาในการดำเนินงาน

 เดือนตุลาคม 2561 ถึง เดือนกันยายน 2562 (ตามเอกสารแนบท้าย 2)

**6. สถานที่ดำเนินการ**

6.1 องค์การบริหารส่วนตำบลบ้านพร้าว อำเภอนครไทย จังหวัดพิษณุโลก

 6.2 ศาลาประชาคมหมู่บ้าน หมู่ที่ 1 – 10 ตำบลบ้านพร้าว อำเภอนครไทย จังหวัดพิษณุโลก

**7. ผู้รับผิดชอบโครงการ**

กองคลัง สำนักปลัด กองช่าง กองการศึกษา องค์การบริหารส่วนตำบลบ้านพร้าว

# 8. งบประมาณ

 ใช้งบประมาณจากข้อบัญญัติองค์การบริหารส่วนตำบลบ้านพร้าว งบประมาณรายจ่ายประจำปีงบประมาณ พ.ศ. 2562 ด้านบริหารงานทั่วไป แผนงานบริหารงานทั่วไป งานบริหารงานคลัง หน้า 11 งบดำเนินงาน ค่าใช้สอย รายจ่ายให้ได้มาซึ่งบริการ ดังนี้

 1. จ้างเหมาทำป้ายไวนีลประชาสัมพันธ์การยื่นแบบและชำระภาษีท้องถิ่น ประจำปี 2562 จำนวนเงินทั้งสิ้น 5,000 บาท (ห้าพันบาทถ้วน)

 ขนาดป้าย 240x450 เซนติเมตร จำนวน 1 ป้าย

 ขนาดป้าย 80x120 เซนติเมตร จำนวน 10 ป้าย

**9. ผลที่คาดจะได้รับ**

 9.1 ประชาชนผู้มาเสียภาษีต่างได้รับความสะดวกจากการปรับปรุงกระบวนการทำงานลดขั้นตอนและ ระยะเวลาในการชำระภาษี โดยการนำเทคโนโลยีสารสนเทศมาใช้ในการให้บริการ

9.2 ประชาชนผู้ที่มีหน้าที่เสียภาษีทั้งในเขตและนอกเขตพื้นที่ตำบลบ้านพร้าว มีช่องทางในการชำระภาษีเพิ่มมากขึ้น

9.3 ประชาชนได้ทราบขั้นตอนและระยะเวลาแล้วเสร็จในการเสียภาษีและค่าธรรมเนียมต่างๆ แต่ละประเภท ทราบถึงบทบาทหน้าที่และประโยชน์ที่ได้รับในการเสียภาษีแก่ท้องถิ่น

 9.4 ประชาชนผู้มีหน้าที่เสียภาษี ได้รับความสะดวกสบาย ช่วยประหยัดเวลา และลดค่าใช้จ่ายในการเดินทางมาเสียภาษี

/สรุปผลการ...

 -3-

**สรุปผลการประเมินความพึงพอใจและผลสำเร็จต่อผลการดำเนินโครงการ**

 โครงการเพิ่มประสิทธิภาพในการจัดเก็บรายได้องค์การบริหารส่วนตำบลบ้านพร้าว ประจำปีงบประมาณ พ.ศ.2562 แบ่งออกเป็น 5 กิจกรรมในการดำเนินโครงการ ดังนี้

 **1. กิจกรรมการอบรมให้ความรู้อบรมให้ความรู้เรื่องภาษีโรงเรือนและที่ดิน,ภาษีบำรุงท้องที่,ภาษีป้าย และค่าธรรมเนียมต่างๆ ขององค์การบริหารส่วนตำบลบ้านพร้าว ประจำปี 2562** ซึ่งกิจกรรมดังกล่าว ได้มีการดำเนินโครงการ ระหว่างวันที่ 7-8 มกราคม 2562 เพื่อเป็นการให้ความรู้และทำความเข้าใจให้กับผู้มีหน้าที่เสียภาษีและค่าธรรมเนียมต่างๆ ที่องค์การบริหารส่วนตำบลจัดเก็บเอง และสร้างความสัมพันธ์ระหว่าเจ้าหนาที่กับประชาชน อีทั้งยังเป็นการแลกเปลี่ยนความรู้และซักถามข้อสงสัย

 **2. กิจกรรมออกสำรวจข้อมูลในการจัดเก็บภาษีโรงเรือนและภาษีป้ายประจำปีภาษี พ.ศ.2562**ซึ่งกิจกรรมดังกล่าว ได้มีการดำเนินการ ระหว่างวันที่ 21- 31 มกราคม พ.ศ. ๒๕62 ซึ่งการดำเนินดังกล่าวเป็นการออกสำรวจทรัพย์สินที่อยู่ในเขตตำบลบ้านพร้าว เพื่อนำมาเป็นฐานการจัดเก็บภาษีให้มีประสิทธิภาพและครบถ้วน จากการออกสำรวจได้มีการแจกแผ่นพับประชาสัมพันธ์กำหนดการและวิธีการ ขั้นตอน ในการเสียภาษีด้วย

 **3. กิจกรรมออกให้บริการยื่นแบบและรับชำระภาษีนอกสถานที่ ประจำปีงบประมาณ พ.ศ.2562** ซึ่งกิจกรรมดังกล่าว แบ่งออกเป็น 2 รอบ คือรอบที่ 1 ระหว่างวันที่ 4 กุมภาพันธ์ 2562 ถึง 15 กุมภาพันธ์ 2562 และรอบที่ 2 วันที่ 19 สิงหาคม 2562 ถึง 30 สิงหาคม 2562 ซึ่งจากการดำเนินการดังกล่าวช่วยอำนวยความสะดวกให้แก่ประชาชน และช่วยลดภาระในการเดินทางมาชำระภาษีอีกด้วย อีกทั้งยังเป็นการเร่งรัดการจัดเก็บภาษีอีกทางหนึ่ง

 **4. กิจกรรมการดำเนินการเพิ่มช่องทางชำระภาษีผ่านระบบธนาคารกรุงไทย** ซึ่งได้มีการดำเนินโครงการแล้วเมื่อวันที่ 5 พฤศจิกายน 2561 และได้จัดส่งเอกสารแบบฟอร์มการชำระเงินผ่านธนาคารกรุงไทย ให้ผู้เสียภาษีโดยตรง เพื่อนำไปชำระเงินผ่านระบบธนาคาร ผลปรากฏว่าในปีงบประมาณ พ.ศ. 2562 มีผู้ชำระเงินช่องทางการชำระเงินดังกล่าว จำนวน 4 ราย ซึ่งคาดว่าในปีต่อไปจะมีผู้ใช้บริการช่องทางนี้เพิ่มมากขึ้น เนื่องจากช่วยลดระยะเวลาและค่าใช้จ่ายในการเดินทาง สำหรับคนที่ไม่สะดวกในการเดินทางมาชำระภาษีด้วยตนเอง

 **5. กิจกรรมการปรับปรุงฐานข้อมูลระบบแผนที่ภาษีและทะเบียนทรัพย์สินให้เป็นปัจจุบัน** ซึ่งกิจกรรมดังกล่าว ได้ดำเนินการควบคู่กันไปตั้งแต่ขั้นตอนการนำเข้าข้อมูลทรัพย์สิน การรับยื่นแบบเสียภาษีเพิ่มเติมระหว่างปี และการเปลี่ยนแปลงกรรมสิทธิ์ที่ดินต่างๆ ตลอดจนถึงการรับชระภาษีในระบบแผนที่ภาษีและทะเบียนทรัพย์สิน ซึ่งได้นำเอาเทคโนโลยีสารสนเทศ เข้ามาใช้ในการจัดเก็บภาษีให้มีประสิทธิ์ภาพมากขึ้น ทำให้มีความแม่นยำและรวดเร็วในการปฏิบัติงาน

**ผลสำเร็จของโครงการ**

 หลังจากได้ดำเนินงานทั้ง 5 กิจกรรม ตามโครงการเพิ่มประสิทธิภาพในการจัดเก็บรายได้องค์การบริหารส่วนตำบลบ้านพร้าว ประจำปีงบประมาณ พ.ศ.2562 แล้วนั้น สรุปภาพรวมจากโครงการได้ดังนี้

ประเมินความพึงพอใจ...

 -4-

**ประเมินความพึงพอใจ**

 จากการประเมินความพึงพอใจในภาพรวม ทั้ง 5 กิจกรรม ตามโครงการเพิ่มประสิทธิภาพในการจัดเก็บรายได้องค์การบริหารส่วนตำบลบ้านพร้าว ประจำปีงบประมาณ พ.ศ.2562 ซึ่งได้ประเมินจากการแจกแบบสอบถามจำนวน 100 ชุด และได้รับคืนมาทั้ง 100 ชุด คิดเป็นร้อยละ 100 ปรากฏว่าประชาชนมีความพึงพอใจต่อโครงการดังกล่าวอยู่ที่ร้อยละ 94.40 จากแบบสอบถาม ดังนี้

**ส่วนที่ 1** ข้อมูลทั่วไปของผู้ตอบแบบสอบถาม

 สถานภาพ จำนวน ร้อยละ

 เพศชาย 49 49.00

 เพศหญิง 51 51.00 **รวม 100**

 อายุ ต่ำกว่า 30 ปี 6 6.00

 อายุ 31 - 40 ปี 13 13.00

 อายุ 41 - 50 ปี 19 19.00

 อายุ 51 ปี ขึ้นไป 62 62.00 **รวม 100**

 อาชีพ เกษตรกร 71 71.00

 อาชีพ รับราชการ 1 1.00

 อาชีพ รับจ้าง - -

 อาชีพ ธุรกิจส่วนตัว 28 28.00

**ส่วนที่ 2 ความพึงพอใจ โดยแสดงค่าร้อยละ**

|  |  |
| --- | --- |
| ความพึงพอใจของผู้ร่วมกิจกรรม | ระดับความพึงพอใจ |
| **5** | **4** | **3** | **2** | **1** |
| **ด้านกระบวนการ/ขั้นตอนให้บริการ**1.กิจกรรมการออกสำรวจทรัพย์สินที่ต้องเสียภาษี ประจำปี 2562  | 91 | 9 |  |  |  |
| 2.กิจกรรมการอบรมให้ความรู้สร้างความเข้าใจการจัดเก็บรายได้ขององค์กรปกครองส่วนท้องถิ่น ประจำปี 2562 | 95 | 5 |  |  |  |
| 3.กิจกรรมการออกให้บริการประชาชนในการยื่นแบบแสดงรายการเพื่อเสียภาษีและรับชำระภาษีนอกสถานที่ ประจำปี2562 | 92 | 8 |  |  |  |
| 4.กิจกรรมการดำเนินการเพิ่มช่องทางการชำระภาษีผ่านระบบธนาคารกรุงไทย | 100 |  |  |  |  |
| 5.กิจกรรมการดำเนินการปรับปรุงฐานข้อมูลระบบแผนที่ภาษีและทะเบียนทรัพย์สิน  | 90 | 10 |  |  |  |
| **ด้านเจ้าหน้าที่/บุคลากรผู้ให้บริการ**1.ความสุภาพ กิริยามารยาทของเจ้าหน้าที่ผู้ให้บริการ | 100 |  |  |  |  |
| 2.ความเอาใจใส่ กระตือรือร้น และความพร้อมในการให้บริการของเจ้าหน้าที่ | 95 | 5 |  |  |  |
| 3.เจ้าหน้าที่มีความรู้ ความสามารคในการให้บริการ เช่น การตอบคำถาม ชี้แจงข้อสงสัยให้คำแนะนำ | 100 |  |  |  |  |
| **ด้านสิ่งอำนวยความสะดวก**1.สถานที่ตั้งของหน่วยงาน สะดวกในการเดินทางมารับบริการ  | 91 | 9 |  |  |  |
| 2.ความพอใจต่อสื่อประชาสัมพันธ์ / คู่มือและเอกสารให้ความรู้ | 90 | 10 |  |  |  |
| **ความพึงพอใจในภาพรวม** | **94.40** | **5.6** |  |  |  |

 -5-

**ข้อเสนอแนะ และปัญหา**

 - ต้องการให้ลดค่าธรรมเนียมและภาษีต่างๆ ลง

 - ต้องการให้มีการจัดอบรมให้ความรู้ทุกปี

 - ต้องการให้มีการประชาสัมพันธ์ระยะเวลาการจัดเก็บอย่างทั่วถึง

 - ต้องการให้มีการออกเก็บภาษีนอกสานที่

 - ต้องการให้มีการตรวจสอบข้อมูลการชำระภาษีเพื่อมิให้ชำระภาษีซ้ำซ้อน

 **จากข้อเสนอแนะ และปัญหาในการดำเนินโครงการดังกล่าว องค์การบริหารส่วนตำบลบ้านพร้าวได้นำข้อเสนอแนะ และปัญหามาแก้ไขดังนี้**

**วิธีการแก้ไขปัญหา**

 1. ให้เจ้าหน้าที่อธิบายและให้ความรู้ความเข้าใจเรื่องอัตรา ค่าธรรมเนียม การจัดเก็บภาษีต่างๆ รวมทั้งตอบข้อสงสัยที่ประชาชนถามโดยใช้หลักจิตวิทยา ในการพูดคุยและสร้างความเข้าใจที่ตรงกัน

 2. องค์การบริหารส่วนตำบลบ้านพร้าว ได้นำโครงการฝึกอบรมให้ความรู้สร้างความเข้าใจในการจัดเก็บรายได้ท้องถิ่น เข้าบรรจุไว้ในแผนพัฒนาห้าปีและข้อบัญญัติงบประมาณรายจ่ายประจำปี ขององค์การบริหารส่วนตำบล

 3. ให้ส่วนงานที่รับผิดชอบมีการประชาสัมพันธ์ให้อย่างทั่วถึง และเพิ่มช่องทางการประชาสัมพันธ์ให้มากขึ้นอาทิเช่น ประชาสัมพันธ์ผ่านโซเชียลมีเดีย หอกระจายข่าว ป้ายประชาสัมพันธ์ แผ่นพับ จดหมายข่าว รถประชาสัมพันธ์เคลื่อนที่ และจดหมายถึงผู้เสียภาษีโดยตรง

 4. องค์การบริหารส่วนตำบลบ้านพร้าว ได้นำโครงการออกให้บริการจัดเก็บภาษีนอกสถานที่ เข้าบรรจุไว้ในแผนพัฒนาห้าปีและข้อบัญญัติงบประมาณรายจ่ายประจำปี ขององค์การบริหารส่วนตำบล

 5. มีการกำชับเจ้าหน้าที่เกี่ยวข้องตรวจสอบรายละเอียดข้อมูลการชำระภาษีให้รอบครอบและใช้เทคโนโลยีสารสนเทศมาช่วยในการจัดเก็บข้อมูลเพื่อความแม่นยำ ถูกต้อง รวดเร็ว

**ผลการแข้ไขปัญหา**

 1. ประชาชนผู้เสียภาษีมีความเข้าใจในอัตราการจัดเก็บภาษีมากขึ้น

 2. องค์การบริหารส่วนตำบลบ้านพร้าว ได้อนุมัติโครงการฝึกอบรมให้ความรู้สร้างความเข้าใจในการจัดเก็บรายได้ท้องถิ่น ไว้ทุกปี

 3. ประชาชนรับทราบข้อมูลข่าวสารกำหนดการและวิธีการชำระภาษีอย่างทั่วถึง และหลากหลายช่องทาง

 4. องค์การบริหารส่วนตำบลบ้านพร้าว ได้อนุมัติโครงการออกให้บริการจัดเก็บภาษีนอกสถานที่ไว้ทุกปี

 5. ประชาชนสามารถตรวจสอบข้อมูลการชำระภาษีได้อย่างรวดเร็ว แม่นยำ และถูกต้อง ทำให้การจำเก็บภาษีไม่ซ้ำซ้อน

**ประเมินผลจากการจัดเก็บรายได้จริง ตามตารางเปรียบเทียบ ปี 2561 กับ ปี 2562**

รายได้ที่จัดเก็บเอง

|  |  |  |  |
| --- | --- | --- | --- |
| **ภาษีโรงเรือนและที่ดิน** | **ภาษีบำรุงท้องที่** | **ภาษีป้าย** | **รวมเพิ่มขึ้น** |
| ปี 61 | ปี 62 | +เพิ่มขึ้น(บาท) | ปี 61 | ปี 62 | +เพิ่มขึ้น(บาท) | ปี 61 | ปี 62 | +เพิ่มขึ้น(บาท) |
| 136,818.34 | 143,489.50 | **6,671.16** | 89,875.76 | 96,363.86 | **6,488.10** | 27,647 | 29,854 | **2,207** | 15,366.26 |

/ ค่าธรรมเนียม...

 -6-

ค่าธรรมเนียมและใบอนุญาตต่างๆ

|  |  |  |  |
| --- | --- | --- | --- |
| **กิจการที่เป็นอันตราต่อสุขภาพ** | **ใบอนุญาตเกี่ยวกับการควบคุมอาคาร****และใบอนุญาตขุดดินถมดิน** | **ค่าธรรมเนียมการจดทะเบียนพาณิชย์** | **รวมเพิ่มขึ้น** |
| ปี 61 | ปี 62 | +เพิ่มขึ้น(บาท) | ปี 61 | ปี 62 | +เพิ่มขึ้น(บาท) | ปี 61 | ปี 62 | +เพิ่มขึ้น(บาท) |
| 3,000 | 5,940 | **2,940** | 1,119.05 | 3,637 | **2,517.95** | 330 | 360 | **30** | **5,487.95** |

**การลดลงของอัตราลูกหนี้ค้างชำระ**

|  |  |  |  |
| --- | --- | --- | --- |
| **ลูกหนี้ภาษีโรงเรือนและที่ดิน** | **ลูกหนี้ภาษีบำรุงท้องที่** | **ภาษีป้าย** | **รวมลดลง** |
| ปี 61 | ปี 62 | - ลดลง(บาท) | ปี 61 | ปี 62 | - ลดลง(บาท) | ปี 61 | ปี 62 | - ลดลง(บาท) |
| 19,022 | 21,461 | **2,439** | 9,320.97 | - | **9,320.97** | - | - | - | 11,759.97 |

**สรุปอัตราการจัดเก็บจริง(เพิ่มขึ้น)และลูกหนี้ภาษีค้างชำระ(ลดลง) ดังนี้**

 1. รายได้ที่จัดเก็บเองและอัตราค่าธรรมเนียมต่างๆ

 สูตรคำนวณ รายได้ที่จัดเก็บเองและอัตราค่าธรรมเนียมต่างๆ ปี 2561 – ปี 2562 X 100

 รายได้ที่จัดเก็บเองและอัตราค่าธรรมเนียมต่างๆ ปี 2561

 = 254,341.10 – 270,341.10 X 100

 254,341.10

เพิ่มขึ้นในอัตราร้อยละ = **8.20**

 2. การลดลงของอัตราลูกหนี้ค้างชำระ

 สูตรคำนวณ จำนวนลูกหนี้ค้างชำระ ปี 2561 – ปี 2562 X 100

 จำนวนลูกหนี้ค้างชำระ ปี 2561

 = ,28,342.97 – 21,461 X 100

 28,342.97

ลดลงในอัตราร้อยละ = **41.50**